Agrizzi weer in gelykheidshof oor ‘haatspraak’Angelo Agrizzi, voormalige bedryfshoof van Bosasa (Foto: Dimpho Maja/ANA) Die saak teen Angelo Agrizzi, voormalige bedryfshoof van die eertydse Bosasa, word Donderdag weer in die gelykheidshof in Randburg aangehoor. Agrizzi word aangekla van diskriminasie en haatspraak nadat die Menseregtekommissie (MRK) klagte teen hom aanhangig gemaak het. Die saak word in die Randburg-landdroshof aangehoor. Die MRK het Agrizzi verkla ná sy getuienis voor die Zondo-kommissie wat staatskaping ondersoek, waar hy erken het dat hy rassistiese uitsprake gemaak het. Agrizzi het openlik erken hy is ŉ rassis nadat ŉ opname waarin hy herhaaldelik die k-woord gebruik om na sy oudkollegas Papa Leshabane en Johannes Gumede te verwys, aan die Zondo-kommissie van ondersoek voorgestel is. Die opname is vroeër ook op sosiale media versprei. Agrizzi het in sy getuienis erken hy is ŉ rassis. “Ek is rassisties… oordeel my daarvoor… dis in die haak,” het Agrizzi toe gesê voor hy verskoning gevra het vir sy uitlating en gesê het hy is “verleë en skaam”. Die MRK het vroeër gesê hy hoop die saak teen Agrizzi word buite die hof geskik. Die kommissie eis ŉ bedrag van R200 000 by Agrizzi en wil hê dat hy ŉ sensitiwiteitskursus volg.